Mohamed Shafiu: 8/1/11 - 9/1/11\nPosted by Mohamed Shafiu at 8:24 PM0comments\nއަށާރަ އަހަރު ބޮޑުމީހަކަށްވާ އުމުރުކަމުގައި ބެލުމަކީ ''ޤައުމީ'' ކަމެކެވެ\nލިޔުނީ: އަލްއަޚް ޖޯސެފް\nއަހަރެން މި މަޢުލޫއަށް ލިޔެލަން ގަސްތުކުރީ ކުޑަކުދިންގެ ވާހަކަ ، ކައިވެނި ކުރެވޭނެ އުމުރުގެ ވާހަކަ މާ ފޯރިއެއްގައި ދައްކަމުން ގެންދާތީ މިކަން ދުނިޔައިގައި ހިނގަމުންދާ\nގޮތުގެ މައްޗަށް އަލިއަޅުވާލުމަށްޓަކައެވެ.\nދީނީގޮތުންނާއި ޖިސްމާނީގޮތުން ( ބައިލޮޖިކަލް ގޮތުން) ކުޑަކުއްޖެއްގެ އުމުރުން ބޮޑުމީހެއްގެ އުމުރަށް ބަދަލުވުން\nދީނީގޮތުން ބޮޑެތިމީހުން ކަމުގައި ބަލައިގަންނަނީ ބާލިޣު ވުމުން ނުވަތަ ހައިލު ވުމުންނެވެ. މިއީ އިސްލާމް ދީން އައުމުގެ ކުރިން ޔާހޫދީ ދީނާއި ނަސޯރާދީނުގައިވެސް މިކަން ބަލަމުން އައި ގޮތެވެ. އަދިއަދަށް ދާންދެންވެސް މިކަން މި ދީންތަކުގައި ބަލަނީ މި ހެންނެވެ.\nދެންއޮތީ ޖިސްމާނީ ގޮތުން ( ބައިލޮޖިކަލް ގޮތުން ) ކުދިން ބޮޑެތިމީހުންނަށް ވާ ގޮތެވެ. އަންހެން ކުދިން އުމުރުން 10 އަހަރާއި 16 އަހަރާއި ދެމެދު ހައިލުވެއެވެ. އިނގިރޭސި ވިލާތުގައި އާއްމުގޮތެއްގައި ކުދިން ހައިލުވާ އުމުރަކީ އުމުރުން 13 އަހަރެވެ. ނުވަތަ 12 އަހަރެވެ. ހައިލުވުމުގެ ހަތަރު އަހަރު ކުރިން ރިލީޒިން ހޯމޯންއޭ ކިޔާ މާއްދާއެއް އުފައްދަން ފަށައެވެ. ޕިޗިއުޓަރީ އާއި ހައިޕޯތެލަމަސް ގުޅިފައިވާ ލޭހޮޅިތަކުން މި މާއްދާ ހަރަކާތް ކުރުވައެވެ. މިކަމުގެ ސަބަބުން އިތުރު އެހެން މާއްދާތައް އުފެދެން މެދުވެރިވެއެވެ. މި ގޮތުން އުފެދޭ އެއްމާއްދާއަކީ ކުއްޖާ ހެދި ބޮޑުވުމަށް އެހީތެރިވެދޭ މާއްދާއެކެވެ. ހައިލު ވުމުގެ ހަތަރު އަހަރު ކުރިން ކުއްޖާ އުފެދި ބޮޑުވުމަށް ބޮޑެތި ތަފާތުތަކެއްއާދެއެވެ. އަދި ފުރަތަމަ ދެ އަހަރުގައި އުފެދި ބޮޑުވަމުން . އެއަށްފަހު ހައިލުވުމާއި އެކު ކުއްޖާ އުފެދި ބޮޑުވުން ލަސްވެއެވެ. އުމުރުން 12 ވަރަކަށް އައުމާއި އެކު ރިލީޒިން ހޯމޯންސް ގެ އެހެން މާއްދާތައް އުފެދެންފަށައެވެ. މި މާއްދާއަށް ކިޔަނީ "ގޮނޮޓޮޑްރޮފިން ރިލީޒިން ހޯމޯން" އެވެ. މި މާއްދާއަކީ އަންހެނުންގެ ޖިންސީ އެދުންވެރިކަމާއި ގުޅިފައިވާ މާއްދާއެކެވެ. މިހާ ހިސާބުން އަންހެން ކުއްޖަކަށް ނަމަ ބޮޑެތިމީހުންނަށް ކުރެވޭ އިހްސާސްތައް ކުރަންފަށައެވެ.\nޤައުމުތަކުގައި އުމުރުން ބޮޑެތިމީހުންނަށް ބަލާ އުމުރު\nހޮލަންޑް ގެ ޤާނޫނު ބުނާގޮތުން ބޮޑެތިމީހުން ކަމުގައި ބަލަނީ އުމުރުން 12 އަހަރު ވުމުންނެވެ. އެހެން ކަމުން އުމުރުން 12 އަހަރުގެ ސިލްވިޔާ އޭނާގެ 30 އަހަރުގެ ބޯއީފްރެންޑް އަލްބާޓޯ އާއި އެކު ޖިންސީ ގުޅުން ހިންގުމަކީ އެ ޤައުމުގައި ޤާނޫނީ ގޮތުން މައްސަލައެއްނޫނެވެ.\nއިޓަލީ ވިލާތުގެ ޤާނޫނު ބުނާގޮތުން 14 އަހަރު ވުމުން ބޮޑުމީހެއްކަމުގައި ބެލެވެއެވެ.އ އަދި އެ އުމުރު ކުދިންގެ ބޯއިފްރެންޑް އާއި އެކު ޖިންސީ ގުޅުން ހިންގިދާނެއެވެ. ފަރަންސޭސި ވިލާތުގައި 15 އަހަރު ވުމުން ބޮޑެތިމީހުން ކަމުގައި ބެލެވެއެވެ. ޖަރުމަނުވިލާތުގައި 16 އަހަރު ވުމުން ބޮޑުމީހެއްކަމުގައި ބެލެވެއެވެ. އަޔަރލެންޑް ގައި 17 އަހަރު ވުމުން ބޮޑުމީހެއްކަމުގައި ބެލެވެއެވެ. އަދި އިނގިރޭސި ވިލާތާއި ދިވެހިރާއްޖޭގައި 18 އަހަރު ވުމުން ބޮޑުމީހެއްކަމުގައި ބެލެވެއެވެ. އިނގިރޭސި ވިލާތުގައި އެއްޖިންސުން ގުޅުން ހިންގުމަށް ބޮޑުމީހެއްކަމުގައި މި ބެލެވެނީ 18 އަހަރުވުމުންނެވެ. އަނެއްޖިންސުގެ މީހަކާއި އެކު ގުޅުން ހިންގުމަށް ( ޒިނޭކުރުމަށް ހުއްދަ ކުރާ އުމުރަކީ ) ބޮޑުމީހެއްކަމުގައި އިނގިރޭސި ވިލާތުގައި ބަލާ އުމުރަކީ 16 އަހަރެވެ.\nމަތީގައި ބަޔާން ކުރެވިފައިވާ ޤައުމުތަކަކީ އިސްލާމީޤައުމުތަކަކަށް ނުވުމުން އެޤައުމުތަކުގައި ބޯއީ ފްރެންޑް އާއި އެކު ގުޅުން ހިންގުމަކީ ( ޒިނޭ ކުރުމަކީ) އެޤައުމުތަކުގެ ޤާނޫގައި މަނާ ކަމެއް ނޫނެވެ. އަދި އެއީ އެމީހުންގެ ޘަގާފަތުގައި މާބޮޑުކަމެއްނޫނެވެ.\n.މަތީގައިވާ ލިންކް އިން މި މަޢުލޫއާއި ގުޅުންހުރި ވާހަކަކޮޅެއް ފެނިލައްވާނެއެވެ.\nކައިވެނި ކުރެވޭ އުމުރު މަތިކުރުމުގެ މައިގަނޑުބޭނުން\nދުނިޔޭގެ އާބާދީ ބޮޑުވެގެން އަތްނުފޯރާވަރަށް ގޮސް ހައިހޫނުކަމުގެ ދުވަސްތަކެއް އަތުވެދާނެކަމަށް ތަރައްޤީވެފައިވާ ޤައުމުތަކުގައި ހީކުރެވެންފެށިއެވެ. މިގޮތުން 24 ފެބްރުއަރީ 2005 ގައި އދ ގެ އާބާދީ އާއި ބެހޭބައިން މިކަމާ ގުޅޭ ރިޕޯޓެއްނެރުނެވެ. މި ރިޕޯޓްގައި އޭރު އޮތް 6.2 ބިލިއަން މީހުންގެ އާބާދީ 9.1 ބިލިޔަނަށް 2050 ވަނަ އަހަރާއި ހަމައިން ވާސިލްވާނެކަމަށް ލަފާކުރެވޭކަމުގައި ބަޔާންކޮށްފައިވެއެވެ. އަދި މިކަމަށް ހައްލެއް ހޯދުމަށްޓަކައި ހުރިހާ ޤައުމުތަކެއް ގުޅިގެން މަސައްކަތް ކުރަންފެށިއެވެ. މިގޮތުން ދިވެހިސަރުކާރުން ކުރި އެއް މަސައްކަތަކީ "އާބާދުވުން ހުއްޓުވާލާ" ( ވިހެއުން ހުއްޓުވާލާ ) ރަށްރަށަށް އައްޑަނަ ދޭންފެށިއެވެ. އަދި ކާވެނި ކުރެވޭ އުމުރު 18 އަހަރަށް މަތިކޮށްލިއެވެ.\nކިޔެވުމާއި އުނގެނުމުގައި ގިނަދުވަސްތަކެއް ހޭދަކުރުމަށް ކަރިކިއުލަމްތައް ތައްޔާރުކުރެވުނުވެ. މިގޮތުން2އަހަރަށް ވުރެ ކުރުމުއްދަތަކަށް ހަދާ ޑިޕްލޮމާ ބައެއް ޤައުމުތަކުގެ ސަރުކާރުތަކުން ޤަބޫލުނުކުރާންފެށިއެވެ.\nދުނިޔޭގެ އާބާދި ކޮންޓްރޯލް ކުރަނީ އެއްގޮތަކަށްވެސް އެ އާބާދީގައި ހިމެނޭ މީހުންނެއްނޫނެވެ. މަސްހޫރު "ބްލެކްޑެތް" ޗައިނާގެ މައްޗަށް ފެތުރިގެން ދިޔަ ގޮތާއި "ދޫނިރޯގާ، އޫރު ރޯގާ ދުނިޔޭގެ މައްޗަށް ނާމާންކަން ގެންނަމުންދާގޮތް މިއަދު އަހަރެމެންގެ ލޮލަށްފެނެއެވެ. ހަރިކޭން ، ސުނާމީ ފަދަ ގުދުރަތީ ކާރިޘާ ތަކަކީ އަހަރެމެންނަށް އާވާހަކައެއްނޫނެވެ.\nކާވެނިކުރާ އުމުރު ލަސްކުރުމުގެ ދެވަނަ ބޭނުމެއްކަމުގައި ބެލެވެނީ އެއްޖިންސުން ގުޅުން ހިންގުމުގެ އޮއިވަރު ފަތުރާލުމެވެ. މިއީ ވެސް އާބާދީ ކޮންޓްރޯލް ކުރުމާއި ގުޅުންހުރި ކަމެކެވެ. ތިމާގެ ޖިންސީ އެދުންވެރިކަން ހޭލައްވާލާ ފުރަތަމަ ގޮތެއްގެ މަތީގައި އެކަން ( ޖިންސީ އެދުންވެރިކަމުގެ ހަޔާތް ) ދެމިހުންނާނެކަމަށް މިއަދުގެ ސައިންސް ހެކިދެއެވެ. މިހެން ކަމުން އިސްލާމްދީނުގައި އެއްޖިންސުން ގުޅުން ހިންގުމަށް އޮންނަ އަދަބަކީ މެރުމެވެ.\n12 ނުވަތަ 13 އަހަރުގެ ކުއްޖަކު ވިހުމުގައި އޮތީ ކޮން ގެއްލުމެއްހެއްޔެ؟\n(ކިއުންތެރިން އެދޭނަމަ މި މަޢުލޫއަށް ލިޔެވިދާނެއެވެ. އަހަރެން ކޮންމެހެން ބާރަ އަހަރުގައި ކާވެނި ކުރުމަށް ހިތްވަރު ދެނީއެއްނޫނެވެ. ކާވެނި ކުރުމަށް ތައްޔާރު ވެއްޖެކަން އެންމެ ބޮޑަށް އެނގޭނީ ހަމަ އެކަމަށް ތައްޔާރު ވެފައިވާ މީހާއަށެވެ.)\nPosted by Mohamed Shafiu at 12:37 AM0comments\nLabels: ކައިވެނި, މުޖްތަމަޢު\nތުނބުޅި ބެހެއްޓުމުގެ ޙުކުމް\nތުނބުޅިއަކީ މާތް ﷲ ފިރިހެނުންނަށް ޚާއްސަ ކުރައްވާފައިވާ ޒީނަތެކެވެ. ތުނބުޅި ދިގުކުރުމާއި މަތިމަސް ކުރުކުރުމަކީ ފިރިހެނުންގެ ފިޠުރަތުގައި މާތް ﷲ ލައްވާފައިވާ ކަމެކެވެ.\nعَائِشَةَ رضي الله عنها ގެ އަރިހުން ރިވާވެގެން ވެއެވެ. رَسُولُ اللَّهِ صَلَّى اللَّهُ عَلَيْهِ وَسَلَّمَ ހަދީޘްކުރެއްވިއެވެ. ((عَشْرٌ مِنْ الْفِطْرَةِ قَصُّ الشَّارِبِ وَإِعْفَاءُ اللِّحْيَةِ …)) صحيح مسلم. މާނައީ: “ދިހަކަމެއް ފިތުރަތުގެ ތެރެއިން ވެއެވެ. (އޭގެ ތެރޭގައި) މަތިމަސް ކޮށުމާއި ތުނބުޅި ދިގުކުރުން.. ވެއެވެ.\nއެހެންކަމުން رَسُولُ اللَّهِ صَلَّى اللَّهُ عَلَيْهِ وَسَلَّمَ އެކަލޭގެފާނުންގެ ތުނބުޅިފުޅު ދިގުކުރެއްވިއެވެ. އަދި އެކަލޭގެފާނުންގެ އަޞްޙާބުންނަށާއި މިއުންމަތުގެ މުއުމިނުންނަށް ތުނބުޅި ދިގުކުރުމަށާއި މަތިމަސް ކުރުކުރުމަށް އަމުރު ކުރައްވާފައި ވެއެވެ. އަދި އެއާއި ޚިލާފުވުން ނަހީކުރައްވާފައިވެއެވެ. އޭގެތެރެއިން އެއް ބަސްފުޅަކީ البخاري އާއި مسلم ދެބޭފުޅުން ابْنِ عُمَرَ رَضِيَ اللَّهُ عَنْهُمَا ގެ އަރިހުން ރިވާކުރައްވާފައި ހަދީޘެވެ. رَسُولُ اللَّهِ صَلَّى اللَّهُ عَلَيْهِ وَسَلَّمَ ހަދީޘްކުރައްވާފައި ވެއެވެ. ((انْهَكُوا الشَّوَارِبَ وَأَعْفُوا اللِّحَى)) މާނައަކީ: “މަތިމަސް ކުރުކުރާށެވެ! އަދި ތުނބުޅި ދިގުކުރާށެވެ!”\nތުނބުޅި ދިގުކުރުމަކީ މުއުމިނުންގެ ސިފައެކެވެ. އަދި އެއާ ޚިލާފުވުމަކީ މުޝްރިކުންނާއި ކާފަރުންނާއި މަޖޫސީންގެ އާދައަކެވެ. އެހެންކަމުން އެބައި މީހުންނާއި ޚިލާފުވުމަކީވެސް ކޮންމެހެން ލާޒިމު ކަމެކެވެ. އެކަމަށް އަމުރު ކުރައްވައި އިތުރު އެކަލޭގެފާނުން ހަދީޘްކުރައްވާފައި ވެއެވެ. ((خَالِفُوا الْمُشْرِكِينَ وَفِّرُوا اللِّحَى وَأَحْفُوا الشَّوَارِبَ)) البخاري ومسلم. މާނައީ: “ތިޔަބައިމީހުން މުޝްރިކުންނާއި ޚިލާފުވާށެވެ! ތުނބުޅި ދިގުކުރާށެވެ! އަދި މަތިމަސް ކުރުކުރާށެވެ!”\nއަނެއް ހަދީޘެއްގައި أبو هريرة رضي الله عنه ގެ އަރިހުން ރިވާވެގެން ވެއެވެ. رسول الله صلى الله عليه وسلم ހަދީޘްކުރައްވާފައި ވެއެވެ. ((جُزُّوا الشَّوَارِبَ وَأَرْخُوا اللِّحَى خَالِفُوا الْمَجُوسَ)) صحيح مسلم (ج 2، ص 73) މާނައަކީ: “މަތިމަސް ކޮށާށެވެ! އަދި ތުނބުޅި ‘އިރްޚާ’ ކުރާށެވެ! (އިރްޚާ އަކީ: އެއްޗެއް އެލުވައިލުމެވެ. އޭގެ ދިގުމިނުގައި ދޫކޮށްލުމެވެ. މާނައަކީ އެލިފައިވާނެހެން ދިގުކުރާށެވެ!) އަދިވެސް ابْنِ عُمَرَ رَضِيَ اللَّهُ عَنْهُمَا ވިދާޅުވިއެވެ. ((أَنَّهُ أَمَرَ بِإِحْفَاءِ الشَّوَارِبِ وَإِعْفَاءِ اللِّحْيَةِ)) “ހަމަކަށަވަރުން މަތިމަސް ކުރުކުރުމަށާއި ތުނބުޅި މާފުކުރުމަށް (ދިގުކުރުމަށް) އިތުރުއެކަލޭގެފާނުން އަމުރު ކުރައްވާފައިވެއެވެ.” މިހަދީޘް ރިވާކުރައްވާފައި مسلم (ج 2، ص 71) އެވެ.\nތުނބުޅި ދިގުކުރުމަކީ އިތުރުއެކަލޭގެފާނުން އަމުރުކުރައްވާފައިވާ ވާޖިބެއްކަމާއި އެއާއި ޚިލާފުވުމަކީ ނަހީކުރެވިފައިވާ ކަމެއްކަމުގައި އިސްވެދިޔަ ހަދީޘްތަކުން ޞަރީހަކޮށް އިނގެއެވެ. އަދިވެސް އިތުރު އެކަލޭގެފާނުންގެ ސުންނަތާއި އަސްހާބުބެއިކަލުންގެ އަޘަރުތަކާއި އޭގެފަހުގެ ސަލަފުއްޞާލިހުންގެ އިލްމުވެރި އިމާމުންނާއި އެއްމެހައި ފިގުހުވެރިންގެ އަރިހުން ތުނބުޅި ދިގުކުރުމުގެ ވާޖިބުކަމާއި އެއާއި ޚިލާފަށް ތުނބުޅި ބޭލުމާއި ކުރުކޮށް ކޮށުމަކީ ހަރާން ކަމެއްކަމުގައި އެތަކެއް ރިވާޔަތަކާއި ބަސްފުޅެއް ވާރިދުވެފައިވެއެވެ. އުންމަތުގެ ހަތަރު އިމާމުންނާއި އެބޭފުޅުންނަށް ތަބާވާ ހަތަރު މަޛުހަބުގައިވެސް ވަނީ މިފަދައިންނެވެ. އިހުގެއާއި ފަހުގެ ބޮޑެތި ގިނަ ޢިލްމުވެރި ބޭފުޅުންނާއި ފަތުވާ ކޮމެޓީތަކުންވެސް ތުނބުޅި ދިގުކުރުމާއި މަތިމަސް ކުރުކުރުމަކީ ވާޖިބެއް ކަމާއި ތުނބުޅި ބޭލުމަކީ އަދި ކުރުކޮށް ނުވަތަ ތުނިކޮށް ކޮށުމަކީ ހަރާމް ކަމެއް ކަމުގައި ފަތުވާ ދެއްވާފައިވެއެވެ.\nތުނބުޅި ކޮށުން ހުއްދަވާނެ މިންގަނޑެއްކަމުގައި ބައެއް ތަޙުގީގުގެ ޢިލްމުވެރިން ބަޔާންކޮށްފައިވާ އެއްމެ ކުރުމިނަކީ މުށްފުރެންދެން ހިފެހެއްޓުމަށްފަހުގައި އިތުރުވާބައެވެ. އެއީ عبد الله بْنِ عُمَرَ رَضِيَ اللَّهُ عَنْهُمَا އާއި އަދިވެސް އެހެން ބައެއް ސަލަފުންގެ އަރިހުން ވާރިދުވެފައިވާ ކަމެއް ކަމުގައި ވާތީއެވެ. އަދި އާދަޔާއި ޚިލާފަށް ދިގުވާ ތުނބުޅިއެއް ނަމަ އަތުން ހިފަހަށްޓާފައި ކޮށައިލުމުންވެސް ދިގު ތުނބުޅިއެއްކަމުގައި އިތުބާރު ކުރެވޭތީއާއި ތުނބުޅި ދިގުކުރުމަށް އައިސްފައިވާ އިސްވެދިޔަ އަމުރުފުޅުތަކާއި ޚިލާފު ނުވާކަމަށްޓަކައި ބައެއް ޢިލްމުވެރިން އެމިންވަރަށް ކޮށުން ހުއްދަ ކުރައްވައެވެ. ވީމައި ދަލީލުތަކުން ޘާބިތުވާ މިންވަރަކީ މިއެވެ. މުށަށްވުރެ ކުރުކޮށް ނުވަތަ ތުނިކޮށް ކޮށިދާނެކަމުގައި ބުނެވޭ ހުރިހާ ބަސްތަކަކީ އެބަސްތައް ބުނާ ބޭފުޅުންގެ އަމިއްލަ ޚިޔާލެވެ. އެއްވެސް ހުއްޖަތެއް އަދި ދަލީލެއް ނޫނެވެ.\nއައްޝައިޚް އާދަމް ޝަމީމް ބިން އިބްރާހިމްގެ ރަސްމީ ވެބްސައިޓުން ނަގާފައި\nPosted by Mohamed Shafiu at 3:46 AM0comments\nLabels: އާދަމް ޝަމީމް ބިން އިބްރާހިމް, ތުނބުޅި\nއީމާންކަން އިތުރުވުމާއި އުނިވުން\nއަލްއަޚް އަބޫ ދުޖާނާ\nއަލް އިމާމް ބުޚާރީ އެކަލޭގެފާނުގެ ފޮތުގައި "އީމާންކަން އިތުރުވުމާއި އުނިވުމުގެ ވާހަކަ ނަންގަތް ބާބު" މިސުރުޚީގެ ދަށުން ބާބު ނަންގަވައި މިސުރުޚީގެ މުހިއްމުކަން މީސްތަކުންނަށް އެންގެވިއެވެ.\n" ...إِنَّهُمْ فِتْيَةٌ آَمَنُوا بِرَبِّهِمْ وَزِدْنَاهُمْ هُدًى"\nމާނައީ: "....އެއުރެންނީ އެއުރެންގެ ވެރިރަސްކަލާނގެއަށް އީމާންވެ، އެއުރެންނަށް، ތިމަންރަސްކަލާނގެ ތެދުމަގު އިތުރުކުރައްވާފައިވާ ޒުވާން ފިރިހެނުން ތަކެކެވެ." (الكهف : 13)\nމާނައަކީ: "އަދި ނަރަކައިގެ ބަނޑޭރިން ކަމުގައި، ތިމަންރަސްކަލާނގެ މަލާއިލަތުން މެނުވީ ނުލައްވަމެވެ. އަދި ކާފިރުވި މީހުންނަށް އިމްތިޙާނެއްކަމުގައި މެނުވީ އެ މަލާއިކަތުންގެ ޢަދަދު ނުލައްވަމެވެ. (އެއީ) ފޮތް ލިބުނު މީހުންނަށް ޔަޤީންވުމަށާއި، އަދި އީމާންވި މީހުންގެ އީމާންކަން އިތުރުވުމަށާއި، އަދި ފޮތް ލިބުނު މީހުންނާއި އީމާންވި މީހުން ޝައްކު ނުކުރުމަށްޓަކައެވެ. މި މިޘާލުން ﷲ އިރާދަކުރެއްވީ ކޮންއެއްޗެއް ބާވައެވެ؟ އެފަދައިން ﷲ އިރާދަކުރައްވާ މީހަކު މަގުފުރައްދަވަތެވެ. އަދި އެކަލާނގެ އިރާދަކުރައްވާ މީހަކަށް ތެދުމަގު ދައްކަވަތެވެ. އަދި ކަލޭގެފާނުގެ ވެރިރަސްކަލާނގެ ލަޝްކަރުގެ ޢަދަދު، އެކަލާނގެ މެނުވީ ދެނެވޮޑިގެން ނުވެތެވެ. އަދި އާދަމްގެ ދަރިންނަށް ޢިބްރަތްތެރި ހަނދާންކޮށްދިނުމެއް ކަމުގައި މެނުވީ، އެނަރަކަ ނުވެއެވެ." (المدثر : 31)\n"...الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الْإِسْلَامَ دِينًا..."\nމާނައީ: ..."މިއަދު ތިޔަބައިމީހުންގެ ދީން، ތިޔަބައިމީހުންނަށް ތިމަންރަސްކަލާނގެ ފުރިހަމަ ކޮށްދެއްވައިފީމެވެ. އަދި ތިމަންރަސްކަލާނގެ ނިޢުމަތް، ތިޔަބައިމީހުންގެ މައްޗަށް ތިމަންރަސްކަލާނގެ ފުރިހަމަކޮށްދެއްވައިފީމެވެ. އަދި އިސްލާމްދީން ތިޔަބައިމީހުންނަށް ދީނެއްކަމުގައި، ތިމަންރަސްކަލާނގެ ރުހިވޮޑިގެންފީމެވެ.".(المائدة :3)\nމިއާޔަތުން ދޭހަކޮށްދެނީ މިދީނުގެ ފުރިހަމަކަމުގެ ތެރެއިން އެއްވެސް އެއްޗެއް ނުވަތަ އެއްވެސް ކަމެއް ދޫކޮށްލައިފިނަމަ އީމާންކަން އުނިވެދާނެކަމެވެ. ނުވަތަ އީމާންކަން ފުރިހަމަ ނުވާނެއެވެ. އަދި މިދީނަށް އުނި އިތުރުކުރުމެއް ނުވާކަމެވެ.\nއަނަސް ރަޟިޔަﷲ ޢަންހުގެ އަރިހުން ރިވާވެގެންވެއެވެ. ނަބީ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. "އެމީހެއްގެ ހިތުގައި ހެޔޮކަމުގެ ހިމަގޮދަން (ބާރުލީ)އޮށެއްގެ މިންވަރު އޮތްޙާލު لاإله إلاالله (ﷲ ފިޔަވައި އެހެން އިލާހަކު ނުވެއެވެ) ކިޔައިފިމީހާ ނަރަކައިން ނުކުންނަ ހުއްޓެވެ. އަދި އެމީހެއްގެ ހިތުގައި ހެޔޮކަމުގެ ގޮދަން އޮށެއްގެ މިންވަރު އޮވެފައި لاإله إلاالله (ﷲ ފިޔަވައި އެހެން އިލާހަކު ނުވެއެވެ) ކިޔައިފިނަމަވެސް އެމީހަކު ނަރަކައިން ނުކުންނަހުއްޓެވެ. އަދި އެމީހެއްގެ ހިތުގައި ހެޔޮކަމުގެ ޒައްރެއް (ނުވަތަ ކުޑަ ހިންޏެއް) ގެ މިންވަރު ވިޔަސް އޮވެފައި لاإله إلاالله (ﷲ ފިޔަވައި އެހެން އިލާހަކު ނުވެއެވެ) ކިޔައިފިނަމަ، އެމީހަކު ނަރަކައިން ނުކުންނަހުއްޓެވެ." އެހެން ރިވާޔަތެއްގައި "ހެޔޮކަމެއްގެ މިންވަރު" މިތަންކޮޅުގެ ބަދަލުގައި އޮތީ "އީމާންކަމުގެ މިންވަރެވެ." (ބުޚާރީ)\nޢުމަރު ބުނު ޚައްޠާބު ރަޟިޔަﷲ ޢަންހުގެ އަރިހުން ރިވާވެގެންވެއެވެ. ހަމަކަށަވަރުން ޔަހޫދީންގެ މީހަކު (އެމީހަކީ كَعْبُ الْأَحْبَارއެވެ.) އެކަލޭގެފާނަށް (ޢުމަރުގެފާނަށް) ދެންނެވިއެވެ. "އޭ މުއުމިނުތަކުންގެ އަމީރެވެ! ތިޔަބޭކަލުންގެ ފޮތުގައި، ތިޔަބޭކަލުން ކިޔަވައި އުޅޭ އާޔަތެއް ވެއެވެ. އެއާޔަތް އަޅުގަނޑުމެން ޔަހޫދީންގެ ޖަމާޢަތުގެ މައްޗަށް ބާވައިލެއްވުނުނަމަ، އެދުވަހަކީ ޢީދެއްކަމުގައި އަޅުގަނޑުމެން ހެދީމުހެވެ." އެކަލޭގެފާނު (ޢުމަރުގެފާނު) ވިދާޅުވިއެވެ. "(އެއީ) ކޮން އާޔަތެއް ހެއްޔެވެ؟" އޭނާ ދެންނެވިއެވެ. (އެއީމިއާޔަތެވެ.) "މިއަދު ތިމަން ﷲ ތިޔަބައިމީހުންނަށް ތިޔަބައިމީހުންގެ ދީން ފުރިހަމަކޮށްދެއްވައިފީމެވެ. އަދި ތިމަން ﷲ ތިޔަބައިމީހުންގެ މައްޗަށް ތިމަން ﷲގެ ނިޢުމަތް ފުރިހަމަކޮށްދެއްވައިފީމެވެ. އަދި ތިމަން ﷲ ތިޔަބައިމީހުންނަށް އިސްލާމް އެއީ ދީނެއްކަމުގައި ރުއްސަވައިފީމެވެ." (المائدة : 3)\n(އޭނާގެ ވާހަކައާއި ބެހޭގޮތުން) ޢުމަރު ރަޟިޔަﷲ ޢަންހު ވިދާޅުވިއެވެ. "ހަމަކަށަވަރުން އެއީ ކޮންދުވަހެއް ކަމާއި، ނަބީ ޞައްލަﷲ ޢަލައިހި ވަސައްލަމަގެ މައްޗަށް އެއާޔަތް ބާވައިލެއްވުނު ތަން އަހުރެމެން ދަންނަމުއެވެ. އެއީ ހުކުރު ދުވަހެކެވެ. (އެއާޔަތް) ބާވައިލެއްވުނު އިރު ނަބީ ޞައްލަﷲ ޢަލައިހި ވަސައްލަމަ ހުއްޓިވަޑައިގެން ހުންނެވީ ޢަރަފާތުގައެވެ." (ބުޙާރީ)\nމަޞްދަރު: އަލް އިމާމް ބުޚާރީ އެކަލޭގެފާނުގެ ފޮތުގައި "އީމާންކަން އިތުރުވުމާއި އުނިވުމުގެ ވާހަކަ ނަންގަތް ބާބު".\nމިލިޔުން ނަގާފައިވަނީ ދީން.އިިންފޮރ.ކޮމް އިން ނެވެ.\nPosted by Mohamed Shafiu at 4:24 AM0comments\nLabels: އީމާންކަން, އީމާންވުން, ޢަޤީދާ, ދީން އިންފޯރ\nPosted by Mohamed Shafiu at 5:15 AM0comments\nPosted by Mohamed Shafiu at 3:44 PM0comments